**ΔΕΛΤΙΟ ΤΥΠΟΥ**



**Γραφείο Αναπληρωτή Περιφερειάρχη**

Λαμία, 28 Φεβρουαρίου 2024

Δελτίο Τύπου

**«Παράταση υποβολής δηλώσεων ζημιών σε έγγειο κεφάλαιο από τις πλημμύρες του Σεπτεμβρίου 2023 »**

Στο πλαίσιο της ενημέρωσης, υποβολής αιτήσεων και καταβολής αποζημιώσεων για τις ζημιές που προκλήθηκαν σε έγγειο κεφάλαιο από τις πλημμύρες του μηνός Σεπτεμβρίου του έτους 2023, σας ενημερώνουμε τα εξής:

Σύμφωνα με την Αριθμ. 13027/21-2-2024 ( ΦΕΚ 1255/Β΄) απόφαση του Υφυπουργού Κλιματικής Κρίσης και Πολιτικής Προστασίας:

1.«Για θεομηνίες που εκδηλώθηκαν μετά την ημερομηνία έναρξης ισχύος του π.δ.77/2023 (Α’ 130), οι ζημιές σε έγγειο κεφάλαιο καλύπτονται εφόσον το αγροτεμάχιο ανήκει στην αγροτική εκμετάλλευση ως ιδιόκτητο ή υφίσταται μίσθωση που έχει συναφθεί με ημερομηνία προγενέστερη της επελεύσεως της θεομηνίας ή υφίσταται χρησιδάνειο μεταξύ συζύγων και γονέων-τέκνων που έχει συναφθεί με ημερομηνία προγενέστερη της επελεύσεως της θεομηνίας. Η ιδιοκτησία στο πλαίσιο της οικογένειας θεωρείται ότι υφίσταται στο πρόσωπο και των δύο συζύγων.

Στην περίπτωση μίσθωσης ή χρησιδανείου, ο δικαιούχος υποχρεούται σε αποκατάσταση των ζημιών στο έγγειο κεφάλαιο, εντός δύο (2) ετών από την ημερομηνία επέλευσης της θεομηνίας. Για την διαπίστωση της αποκατάστασης διενεργείται σχετικός έλεγχος από τις αρμόδιες επιτροπές.

2.« Ειδικά για την δήλωση ζημιών σε έγγειο κεφάλαιο από τις πλημμύρες του μηνός Σεπτεμβρίου του 2023, **εφόσον αυτές δεν έχουν δηλωθεί από την αγροτική εκμετάλλευση που υπέστη τις ζημιές, έως και την 12η Ιανουαρίου 2024,ως ανωτέρω,** **αιτήσεις δύναται να υποβάλλονται στην οικεία Περιφερειακή Ενότητα το αργότερο έως και την 15η Μαρτίου 2024, αποκλειστικά και μόνο για τις ζημιές σε έγγειο κεφάλαιο».**

Για περισσότερες πληροφορίες σχετικά με την υποβολή των αιτήσεων, στα τηλέφωνα:

1. Π.Ε Φθιώτιδας : 22313 51274 - 52447
2. Π.Ε. Εύβοιας : 22213 53545 - 53906
3. Π.Ε. Βοιωτίας : 22613 50330 - 50156